इधर, पतिव्रता द्रौपदी को अन्न के लिए बड़ी चिन्ता हुई। उसने बहुत सोचा-विचारा, किन्तु उस समय अन्न मिलने का कोई उपाय उसके ध्यान में नहीं आया। तब वह मन-ही-मन भगवान श्रीकृष्ण का इस प्रकार स्मरण करने लगी- ‘हे देवेश! यदि तुम मेरे रक्षक हो तो मुझ पर सारी विपत्तियाँ टूट पड़ें तो भी भय नहीं है। आज से पहले सभा में दुःशासन के हाथ से जैसे तुमने मुझे बचाया था, उसी प्रकार इस वर्तमान संकट से भी मेरा उद्धार करो।’